Gaborone City Council

Gaborone City Council ke lekgotla le le laolang toropo ya Gaborone, Botswana. Fa go lejwa lotseno lo lo dirilweng, ke khansele e e humileng go gaisa mo Botswana.Nengwekhulu 1996, p. 99. E bopilwe ke makhanselara a le masome a mararo a a emetseng dikgotlana tsa Gaborone.

 Popego 
Molao wa Metsesetoropo o laela popego ya dipuso ya selegae mo Botswana. Ka gore Botswana ke lefatshe le le kopaneng, dithata tsa makgotla a selegae di abelwa go tswa mo maemong a setshaba. Lephata la Pusoselegae, Lefatshe le Matlo le na le tlhotlheletso e kgolo mo go thapeng le katisong ya badiri, kabo ya madi, le thulaganyo ya tlhabololo.Wunsch 1998, p. 34. Haskins Nkaigwa yo e leng ratoropo wa Gaborone go tswa ka 2011, o gateletse botlhokwa jwa go nna le boipuso jo bontsi jwa selegae. O buelela gore go nne le lekgotla le le nonofileng la toropo le le nang le dithata tsa go tlhomamisa kabo ya madi le go thapa le batimamolelo le badiredi.Keoreng 2011.

 Tsamaiso 
Mokwaledi wa toropo o tsamaisa khansele ya toropo ya Gaborone e bile ke tlhogo ya  Chief Officers Management Team (COMT). Bakwaledi ya toropo e na le dikomiti tse di farologaneng tsa bagakolodi le bakwaledi go thusa mo tirong; maemo ano a go thusa a akaretsa mothusa mokwaledi, bokwaledi, tlhogo ya matlotlo, Setheo sa Matlo sa go Ithusa, le maphata a boenjenere, boitekanelo, molelo, thuto, tlhabololo ya loago le baagi, kago le boagi,Lekorwe 1998, p. 79. le mogokaganyi wa HIV/AIDS.Pharoah 2005, pp. 50, 51.

Gaborone City Council ke yone e e tlhokometseng go tlamela baagi ba yone ka ditirelo tse di jaaka kgopo ya metsi a a lesweSimon & Khupe 1996. le dipone tsa mebilaMaundeni 2004, p. 21., mme lekgotla le ikaegile ka ditheo tse di thusang puso jaaka Water Utilities Corporation le Botswana Power Corporation go tlamela ka metsi le motlakase ka go latelana. GCC gape e na le maikarabelo a go tsamaisa dikokelwana tsa botsogo jwa setšhaba moo ditshenyegelo di leng kwa tlase ga dolara e le nngwe ya United States.Mosha 2010, p. 24. Khansele ya toropo e tsamaisa dikolo tsotlhe tsa puso mo Gaborone, e fa baithuti thuto ya mahala le dijo tsa mahala.Mosha 2010, p. 25.

 Dikomiti 
Khansele ya Toropo ya Gaborone e na le dikomiti di le supa:

 Komiti ya Matlole le maikaelelo a kakaretso
 Komiti ya boitekanelo jwa setšhaba, katlaatlelo loago le matlo
 Komiti ya botsamaisi ya Setheo sa Matlo sa go Ithusa ( SHAA )
 Komiti ya thulaganyo ya Toropo
 Komiti ya diteseletso tsa Kgwebisano
 Komiti ya Thuto
 Komiti ya Dikakanyetso

Ratoropo le mothusaa-ratoropo ba etelela pele komiti ya tsa madi, mme seno se dira gore e nne komiti e e botlhokwa thata.Lekorwe 1998, p. 77–78. Mo dikomiting tsotlhe, ratoropo le ene ke leloko la ex officio. Dikomiti di kopana gangwe ka kgwedi.Wunsch 1998, p. 37.

 Ditlhopho 
Ditlhopho tsa go tlhopha makhanselara a toropo di tshwarwa mo e ka nnang ka nako e le nngwe le ditlhopho tsa bosetšhaba. Ya bosheng e diragetse ka 2024. Ditlhopho di tsamaisiwa ke lekgotla le le ikemetseng la ditlhopho la kgaolo ya Gaborone. Ratoropo wa Gaborone o tlhophiwa ngwaga le ngwaga ke makhanselara a le masome a mararo le botlhano ka thulaganyo ya gore motho a fete pele. Bontlhopheng ba lekanyeditswe makhanselara ka bobone. Fela jaaka ratoropo, maloko a dikomiti a tlhophiwa ngwaga le ngwaga ke makhanselara a le masome a mararo le botlhano go tswa mo makhanselareng. E re ka banni ba Gaborone ba sa tlhophe maloko a komiti kgotsa ratoropo ka tlhamalalo, ga se gantsi ba itse gore bontlhopheng ke bomang go fitlhelela morago ga gore ratoropo a tlhophiwe. Se se dirile gore boratoropo ba se ka ba ikarabela mo batlhophing.Maundeni 2004, p. 31–32.

 Tekanyetso 
Lekgetho la lotseno le le bidiwang Lekgetho la Puso ya selegae e ne e le motswedi o mogolo wa lotseno lwa khansele ya toropo, mme le ne la fedisiwa.Wunsch 1998, p. 33. Diperesente di le masome a marataro tsa kabo ya madi ya toropo di tswa mo dithusong tsa puso ya bosetšhaba.Mosha 2010, p. 19. Makhanselara a toropo a ikutlwa gore ka ntlha ya ditlamego tse di ipoeletsang, ga ba na sebaka se sentsi sa go tlhoma ditharabololo tse disha.Wunsch 1998, p. 35. Kotara nngwe le nngwe, GCC e baakanyetsa puso ya bosetšhaba dipego tsa matlole.Mosha 2010, p. 29. khansele ya toropo e na le ditso tsa go sa dirise madi sentle. Mo kotareng ya boraro ya ngwaga wa matlole wa 2011, GCC e ne ya tshwara dipula tsa Botswana di le didikadike di le thataro (US$756,000 go tloga ka Seetebosigo 2012) go tswa go borakonteraka ba ba ikemetseng. Go na le moo madi a ne a dirisiwa go reka di- compactor tsa matlakala. Khansele e na le mathata a go kokoanya lotseno le yone; boemong jwa go amogela madi a a bonelwang pele a P447,920 (US$56,500 go tloga ka Seetebosigo 2012) go tswa mo dituelong tsa go pheka, e ne ya kokoanya fela P3,300 (US$415 go tloga ka Seetebosigo 2012).Letsididi 2012.

 Tlhamo 
+Palo ya ga jaana ya makhanselara kwa GaboroneLekokoMalokoBotswana Democratic Party (BDP)lesome le botlhanoBotswana Movement for Democracy (BMD)lesome le motsoBotswana Congress Party (BCP)boferabobediBotswana National Front (BNF)bongwePalogotlhemasome mararo le botlhanoMotswedi: MmegiKeoreng 2012a.

 Maduo a ditlhopho tsa boRatoropo tsa 2012 
Ditlhopho tsa 2012 tsa go nna ratoropo wa Gaborone di ne tsa gaisanwa fa mokhanselara mongwe mo Khanseleng ya Toropo ya Gaborone a ne a kgaola pampiri ya gagwe ya go tlhopha ka bogare go tlhopha gabedi.Keoreng 2012b. Fa go ne go balwa ditlhopho ka kgwedi ya Motsheganong e tlhola malatsi a le lesome le botlhano 2012, Mme Agnes Seragi yo e leng Mokwaledi wa Toropo ya Gaborone e bile e le mookamedi wa ditlhopho, o ne a lemoga fa dipampiri tsa go tlhopha di le masome a mararo le borataro, e leng pampiri e le nngwe go feta palo yotlhe ya makhanselara. Mokhanselara Moloko o ne a latofatsa Mokhanselara Kwapa ka go kgaola pampiri ya gagwe ya ditlhopho ka bogare le go tsenya ditlhopho tse pedi mo lebokosong la ditlhopho. Mokhanselara Taunyane o ne a tshegetsa tatofatso eo, a supa fa e le ruri nngwe ya dipampiri tsa ditlhopho e kgaotswe ka bogare. Ka ntlha ya seo, palo e ne ya phimolwa, mme ga latela ditlhopho tse disha ka bonako fa Mokhanselara Haskins Nkaigwa a neng a nna ratoropo mme Mokhanselara Florence Shagwa a nna mothusaratoropo.
+Ditlhopho tsa boratoropo jwa Khansele ya Toropo ya Gaborone, 2012LekokoNtlhophengDitalama%Botswana Movement for DemocracyHaskins Nkaigwalesome le boferabongwe54.3Botswana Democratic PartyVeronica Lesolelesome le borataro45.7Motswedi: Mmegi+Ditlhopho tsa bothusa ratoropo jwa Khansele ya Toropo ya Gaborone, 2012LekokoNtlhophengDitalama%Botswana Congress PartyFlorence Shagwalesome le boferabogwe54.3Botswana Democratic PartyRupert Hambiralesome le botlhano42.9spoiltbongwe2.9Motswedi: Mmegi

 Lenaane la boRatoropo 
ImageMayorYears of officePolitical partythumb|209x209pxDerek Jones1966–1968Yo o ikemetsengGrace Dambe1968–1969Botswana Democratic PartyWellie Seboni1969–1974Botswana Democratic PartyRosinah Mannathoko (first term)1974–1976Botswana Democratic PartyClement Oliphant1977Botswana Democratic PartyRosinah Mannathoko (second term)1978Botswana Democratic PartyPelotelele Tlhaodi1979Botswana Democratic PartySerara Ketlogetswe1979–1984Botswana Democratic PartyBotshabelo Bagwasi1984Botswana National FrontPaul Rantao1984–1994Botswana National FrontGinger Ernest1994Botswana National FrontNelson Ramaotwana1999–2004Botswana National FrontHarry Mothei2004–2009Botswana National FrontVeronica Lesole2009–2011Botswana Democratic PartyHaskins Nkaigwa2011–2019Botswana Movement for DemocracyThata Father Maphongo2019–Botswana Democratic PartySource: Botswana GuardianRamadubu 2011.

 Tshedimosetso tse dingwe 

 Gaborone
 Ditso tsa Gaborone

 Metswedi